— Мы вельмі спадзяёмся, што кожны малады чалавек Беларусі адчуе, што ў нашай краіне створаны ўсе ўмовы для таго, каб ён быў свабоднай асобай з пазітыўнымі, жыццесцвярджальнымі мэтамі і памкненнямі, у дастатковай ступені абароненай з боку дзяржавы і з істотным патэнцыялам для самарэалізацыі, — адказвае Людміла Кажухоўская. — Стратэгія як дакумент будзе пачынацца з главы «Выклікі і рызыкі», для стварэння якой мы плануем правядзенне вялікага сацыялагічнага даследавання з мэтай выявіць праблемы нашай моладзі і акрэсліць яе прыярытэты. Сацыялагічнае даследаванне будзе праводзіцца на ўсёй тэрыторыі Беларусі і ахопіць моладзь ад 14 да 31 года. Яго аналіз і павінен указаць нам стратэгічны накірунак.